Den Vest-Sjællandske Avis, 1828-08-12
Nyeste Post-Efterretninger. Den Øerrigske Jagttager meddeler følgende Efterretninger fra Constantinopel daterede den 10de Juli. - Siden Porten har faaet Efterretning om at Braila er erobret, blive Udrustningerne foretagne med fordoblet Jver. Den almindelige Bevæbning af Hovedstadens Jndvaanere fortsættes, alle brugbare Folk blive udtagne og øvede i Vaaben; Heste blive reqvirerede og Storvezieren forbereder alt for at bryde op til Armeen, som dog først skal skee, naar Positionerne i Balcan Bierget og den forskandsede Leier ved Schumla, som er Nøglen dertil, bliver omgaaet og overvæltet; dog opbyder Hussein Pascha alt for at giøre en kraftfuld Modstand og Tropper, Munition og Artillerie blive uafladelig afsendte dertil. Den 3die Juli er Mehmed Emin Pascha af Konteh ankommen med 6000 Mand fra Lille Asien og den 8de opbrudt til Leiren i Schumla, det samme var Tilfældet med Sert Mehemed Pascha af Van, som ankom med 3000 Mand. Dervisch Pascha af Philippopel er afsendt for at hverve et Corps for der at forsvare Passene, flere tusinde ovede Kanonere og Bombardere afsendes for at beskytte de meest truende Punkter, (i andre Efterretninger fra Constantinopel hedder det: at den almindelige Bevæbning af Hovedstadens Jndvaanere viser tydeligt Folkets Ulyst til Krigen; da man ikke sporer hos det nogen Enthusiasme; Storvezieren tøver med at afreise da han frygter for hans tilbageblivende Kaimakams Jntriger: de Asiatiske Tropper desertere i hundredeviis. Paschaerne kunne ikke stille de forlangte Contingenter; Paschaen af Salonichhar kun leveret 5000 istedet for 30,000 og saaledes gaaer det overalt. Paschaen af Adrianopel er vel opbrudt med 12,000 Mand til Leieren i Schumla; men der skal herske stor Utilfredshed, og Mangel paa Levnetsmidler. J Bosnien hersker den vildeste Opstand; Leieren i Sarajevo er oplost; Soldaterne sværme omkring i Landet og udplyndre det; de have erklæret Suttanen uværdig til at regiere og forbudt at der betales nogen Skat til ham.) Da Porten frygter for Varna, saa er Capudan Pascha, Jtzet Mehemed afgaaet den 3die Juli med et betydeligt Corps Jnfanterie og Cavallerie dertil for at forstærke Garnisonen og overtage Commanden i Fæstningen (saaat Storadmiralen kommer dennegang til at foretage sine Operationer til Hest.) J hans Fraværelse skal Capudana Beg (Flaadens første Admiral) Mustapha Bei, som udmærkede sig meget ved sin Tapperhed i Slaget ved Navarino fore Commandoen over Flaaden, som ligger for Anker ved Jndløbet af Bosphoros. Batterierne og Castellerne ved dette Stræde ere i god Forsvars-Tilstand og tistrækkeligen forsynede med Tropper og Artillerie saa at de kunne gjøre en krafuld Modstand. Endskiøndt nogle Russiske Krigskibe have af og til viist sig ved Jndløbet af Bosphoros, saa er dog hidindtil ingen Landgang eller Angreb af Betydning forefaldet. - J Hovedstaden hersker vedvarende Roe og Orden. Regieringen bestræber sig især for at tilveiebringe de fornødne Kornforraad, og da Høsten har havt et slet Udfald i flere Egne, eller er ødelagt af Græshopper, saa har Porten givet den neutrale Skibsfart frie paa det sorte Hav, under den Betingelse, at Skibene skulle ved at retournere sælge en Deel af deres Ladninger for billig Priis til de offentlige Magaziner. Desuden søger ogsaa Porten at formindske Consumenternes Antal, saaledes have alle ugifte Græske Haandværks- og Arbeidsfolk faaet Ordre til at vende tilbage til deres Hiemsted; hvilken Ordre dog blev tilbagekaldet formedelst de Vanskeligheder, som vare forbundne med dens Udførelse. Sundhedstilstanden er særdeles god i denne Hovedstad (saavidt den Østerrigske Jagttager.) Andre Efterretninger angive de Grækeres Antal som skulde være forviste fra Constantinopel, til 22000. Der tales om at der skal være indberettet fra Varna, at man der havde faaet den Mistanke, at Grækerne havde skiulte Vaaben, hvormed de vilde overfalde Tyrkerne, saasnart Russerne rykkede ind i Staden; at Huusundersøgelser bleve anstillede, og at alle de Grækere, hos hvilke man fandt Vaaben, bleve nedhuggede. – Sultanen vedbliver at beskieftige sig med at exercere sine Militser, og udviser derved en Oprømthed, som enten maae være en Følge af Forstillelse eller af Ubekiendtskab med hans Forfatning. Den Øster. Jagt, taler ikke om at han lader Constantinopel befæste, som dog bekræftes fra flere Punker og fortælles udførligt i en Privatskrivelse fra Smyrna. Forskandsningerne opkastes i en Afstand af 2 Mile fra Staden, især saaledes at Vandledningerne, som skulle forsyne Staden med Vand, kunne blige dækkede; disse Forsvarsanstalter bleve hidtil dirigerede af Capudan Pascha. 10 Krigskibe, hvoriblandt 4 Orlogskibe, forsvare Jndløbet til Bosphorus; de have en talrig Mængde af vel øvede Soldater ombord; Eskadren skal ligesom den ved Dardanellerne understøttes af Brandere. Alle disse Tilberedelser bestyrke den Formodning, at Sultanen er nrokkelig i sin Beslutning og vil med Magt modsætte sig Ruslands Fordringer. Man venter hvert Øieblik at høre, at Russerne have gjort Landgang ved Varna. Russerne have den store Fordeel i denne Krig, at de ere Herrer over det sorte Hav, da Tyrkerne mangle en Flaade til at modsætte sig dem, hvorved de ere istand til at proviantere deres Armee og giøre Diversioner, og hvorved de Tyrkiske Stillinger blive ideligt exponerede. Uagtet alle disse Farer vakler dog Sultanen ikke et Øieblik i sin Beslutning, og det er hans faste Forsæt at udsætte sig for alt hvad der kan møde. Man tvivler ikke paa, at store Armeer jo kunne trænge frem uagtet alle Forhindringer, naar de ville det, og at Russerne ville marschere ligetil Constantinopel, naar Freden ikke snart kommer istand; men uagtet disse kritiske Omstændigheder hersker den største Rolighed i Constantinopel. Sultanen skal være bleven høist forbittret over, at den Franske Ambassadeur har tilskrevet Reis Effendi, og der sagt: at Sultanen fører en fordærvelig Krig imod sit Folks Villie. – Jbrahim Pascha har indberettet til Porten, at Mangel paa Levnetsmidler og Sygdomme har nødet ham til at give de allierede Admiralers Forslag Gehor og at beqvemme sig til at rømme Morea, hvorpaa disse have afsendt et hurtigtseilende Skib til Alexandria for at forlange Transportskibe derfra for at afhente ham og hans Tropper; man vil endog vide, at Sultanen skal have dertil givet sin Tilladelse, ligesom at Grækenland har erklæret sig for uafhængigt; at Sultanen skulde have tilbudt det en Vaabenstilstand; men at den er forkastet fra Russisk Side. (Naar Jbrahim rømmer Morea saa maatte man troe, at den Franske Expedition dertil bliver opgivet, hvilken forresten har opvakt megen Enthusiasme blandt det Franske Folk. Gaaer den ligefuldt af, saa maae den have en ganske anden politisk Bestemmelse.)